शीर्षक: रिव्हर राफ्टिंगचे प्लॅन आखताय? आधी ही बातमी वाचा\nवरील काल्पनिक लेखाचे शीर्षक दिल्यास, लेखाची कल्पना करा.\n
रिव्हर राफ्टिंग

त्यामुळे उत्तराखंडमधील विविध पर्यटनस्थळांवर तुम्ही जर अशा साहसी खेळांचं पूर्वनियोजन केलं असेल तर एकदा आपल्या टूर ऑपरेटरशी याबाबतीत सल्लामसलत करण्यास हरकत नाही.

उच्च न्यायालयाने आपल्या एका आदेशात उत्तराखंड राज्यातील सर्वं नद्यांवर चालवण्यात येणाऱ्या व्हाईट रिव्हर राफ्टिंग यासह इतर साहसी खेळांबरोबरच पँराग्लायडिंगवरही बंदी घातली आहे. या रविवारपासून (दिनांक 24 जून) ही बंदी लागू झाली आहे.

जोपर्यंत राज्य सरकार या खेळांवर नियंत्रण आणण्याविषयी धोरण आखत नाही तोपर्यंत ही बंदी लागू राहणार आहे. कोर्टाने राज्य सरकारला दोन आठवड्यांच्या आत याविषयी एक पारदर्शी धोरण आखण्याचे आदेश दिले आहेत.

उत्तराखंड उच्च न्यायालयाचे न्यायमूर्ती राजीव शर्मा आणि न्यायमूर्ती लोक पाल सिंह यांच्या खंडपीठाने एका जनहित याचिकेच्या सुनावणीदरम्यान हे आदेश दिले.

याचिकाकर्त्याने ऋषिकेश इथं गंगा नदीमध्ये राफ्टिंग आण कँपिंग आयोजित करणाऱ्या खाजगी कंपन्या सुरक्षा आणि पर्यावरणसंबधी नियमांचं उल्लंघन करत असल्याचा आरोप याचिकेत केला होता.

पॅराग्लायडिंग

न्यायालयानं आपल्या आदेशात म्हटलं आहे की, "पर्यटनाला प्रोत्साहन दिलं गेलं पाहिजे. पण त्यावर नियंत्रण असण्याचीही गरज आहे. मौज मस्तीच्या या साहसी खेळांचा अंत एखाद्या दुर्घटनेत होणं अपेक्षित नसल्यानं त्याला परवानगी दिली जाऊ शकत नाही."

हायकोर्टाच्या या आदेशानंतर पहिल्या वीकेंडला रिव्हर राफ्टिंगसाठी ऋषिकेश इथं आलेले अनेक पर्यटक नाराज झाले.

सरकारने पूर्वसूचना का नाही दिली?

आपल्या चार मित्रांसह चंडीगढ इथून ऋषिकेशला आलेल्या ऋतिका पंवारने राफ्टिंगसाठी प्रीबुकिंग केलेली होती. पण बंदी आल्याने त्या राफ्टिंग करू शकल्या नाहीत.

बीबीसीशी बोलताना त्या म्हणाल्या, "आम्ही इतक्या लांबून रिव्हर राफ्टिंगसाठी ऋषिकेश आलो होतो. पण आता आम्हाला राफ्टिंग करू दिलं जात नाहीये. आम्ही प्रीबुकिंग केलेलं होतं, मग असं का व्हावं?"

हरियाणातील झज्जर इथून राफ्टिंगसाठी आलेला विकास सोरान अचानक राफ्टिंगवर लावण्यात आलेल्या प्रतिबंधामुळे फारच नाराज झाला. "अशा पद्धतीनं राफ्टिंगवर अचानक कशी काय बंदी आणली जाऊ शकते. राफ्टिंगसाठी नियोजन करून आलेले शेकडो पर्यटक नाराज झाले आहेत. किमान उत्तराखंड सरकारने याची पूर्वसूचना तरी द्यायला हवी होती. हा आमची फसवणूक आहे."

'पर्यटकांच्या नाराजीला सामोरं जावं लागतं'

दुसरीकडे प्रीबुकिंग करणाऱ्या...